कर्नाटक चुनाव के लिए प्रत्याशियों की दूसरी लिस्ट आज आएगी; राहुल गांधी भी शामिल हुए
Karnataka Assembly Election Update; Congress Focus on 150 Plus Seats; Congress alliance with JDS, कर्नाटक में सत्ता विरोधी रुझान को देखते हुए कांग्रेस ने खास तवज्जो वाली 159 सीटों की पहचान की है। इनमें ऐसी भी सीटें हैं, जहां जीत-हार का अंतर बहुत कम था या 50 फीसदी से ऊपर कोई उम्मीदवार वोट हासिल नहीं कर पाया था।
कर्नाटक में 10 मई को होने वाले विधानसभा चुनाव की तैयारियों को लेकर दिल्ली में मंगलवार को कांग्रेस की इलेक्शन कमेटी (CEC) की बैठक हुई। कांग्रेस अध्यक्ष मल्लिाकर्जुन खड़गे समेत बैठक में राहुल गांधी और सीनियर लीडर मौजूद थे।
बैठक में चुनावी कैंपेन और बाकी बची सीटों को लेकर चर्चा हुई। पार्टी के राज्यसभा सांसद रणदीप सिंह सुरजेवाला ने बताया कि, 'कांग्रेस की केंद्रीय चयन समिति और स्क्रीनिंग कमेटी की आज बैठक हुई। सर्वसम्मति से कर्नाटक विधानसभा चुनाव के लिए प्रत्याशियों की दूसरी सूची तैयार कर ली है जिसे आज जारी कर दिया जाएगा।'
बता दें कि कर्नाटक विधानसभा की 224 सीटों के लिए कांग्रेस ने अब तक 124 सीटों पर प्रत्याशियों की घोषणा कर दी थी। बाकी बची 100 सीटों के लिए कर्नाटक में पार्टी के अध्यक्ष डी शिवकुमार और पूर्व मुख्यमंत्री सिद्धरमैया ने सीनियर लीडर्स से चर्चा की।
वहीं बैठक से पहले कांग्रेस अध्यक्ष मल्लिकार्जुन खड़गे ने बैठक को लेकर मीडिया से बात की। उन्होंने कहा कि कमेटी सबकी सहमति से फैसला लेगी। ऐसे उम्मीदवारों का चयन किया जाएगा जो जीत सकते हैं या कम से कम दूसरी पार्टी को टक्कर दे सकते हैं।
पार्टी को वोट बंटने का डर, JDS के साथ अन-ऑफिशियल गठबंधन संभव
कर्नाटक में सत्ता विरोधी रुझान को देखते हुए कांग्रेस ने खास तवज्जो वाली 159 सीटों की पहचान की है। इनमें ऐसी भी सीटें हैं, जहां जीत-हार का अंतर बहुत कम था या 50 फीसदी से ऊपर कोई उम्मीदवार वोट हासिल नहीं कर पाया था। इन पर वह पूरा जोर लगाकर पिछली हार के नतीजों को उलटने और भाजपा को मात देने की तैयारी कर रही है। पार्टी की रणनीति यह है कि इन सीटों पर वोटों का बंटवारा न हो पाए।
कांग्रेस इसके लिए JDS के साथ अनौपचारिक गठजोड़ की दिशा में भी बढ़ रही है कि जहां वोट विभाजन से भाजपा को फायदा हो सकता है। वहां दोनों में से एक दल पूरी ताकत नहीं लगाएगा। इन खास सीटों में से 78 वे सीटें भी शामिल हैं जिन पर बीते चुनाव में जीत मिली थी।
तब 65 सीटें ऐसी थीं, जहां भाजपा और JDS ने 50% से ज्यादा मतों से जीत हासिल की थी, जबकि बाकी 150 से अधिक सीटों में से 27 सीटों पर कांग्रेस 50% से ज्यादा मतों से जीती थी। खास बात यह थी कि 50% से ज्यादा मतों से जीतने वाले प्रत्याशियों में केवल 35 ही थे।
देवेगौड़ा के परिवार में टिकट को लेकर जंग
पूर्व PM एचडी देवेगौड़ा के परिवार में उनकी परंपरागत हासन क्षेत्र के टिकट को लेकर जंग चल रही है। देवेगौड़ा के बड़े बेटे एचडी रेवन्ना की पत्नी भवानी हासन सीट से लड़ने पर अड़ गई हैं। वे पार्टी टिकट न मिलने पर निर्दलीय भी उतर सकती हैं। वहीं छोटे बेटे एचडी कुमारस्वामी का कहना है कि पार्टी प्रमुख देवेगौड़ा ही इस बारे में अंतिम फैसला करेंगे।
एकता बाद में, पहले अपना घर सुधारे कांग्रेस: देवेगौड़ा
JDS नेता और पूर्व प्रधानमंत्री एच डी देवेगौड़ा ने नसीहत दी है कि कांग्रेस पहले अपना घर सुधारे। उन्होंने कहा कि विपक्षी दलों के सामने कई विकल्प हैं। कांग्रेस ही एकमात्र विपक्षी पार्टी नहीं है।
4 अप्रैल को कांग्रेस की दूसरी सूची पर फैसला संभव
कांग्रेस के पूर्व CM सिद्दारमैया ने बताया है कि कांग्रेस उम्मीदवारों की दूसरी सूची पर 4 अप्रैल को केंद्रीय चुनाव समिति की बैठक में फैसला हो सकता है। उनके कोलार सीट से चुनाव लड़ने पर हाइकमान को निर्णय लेना है। कांग्रेस 124 नाम घोषित कर चुकी है। 100 नाम आने बाकी हैं।
इनमें 52 सीटों पर एक ही नाम भेजा गया है। पहली सूची में सिद्दारमैया का नाम वरुना सीट से तय है। वे कोलार से भी लड़ने के इच्छुक हैं। वरुना में उनके मुकाबले में येदियुरप्पा के बेटे बीवाई विजयेंद्र को भाजपा उतार सकती है। कर्नाटक में कांग्रेस ने 124 उम्मीदवारों की पहली लिस्ट जारी की...पढ़ने के लिए यहां क्लिक करें...
कर्नाटक चुनाव से जुड़ी ये खबर भी पढ़ें...
कर्नाटक में 10 मई को चुनाव, 13 को नतीजे:वायनाड में उपचुनाव पर चुनाव आयोग ने कहा- 6 महीने का वक्त है, इंतजार करेंगे
कर्नाटक में विधानसभा चुनाव 10 मई को होंगे। नतीजे 13 मई को आएंगे। मुख्य चुनाव आयुक्त राजीव कुमार ने बुधवार को कहा कि वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। राजीव कुमार ने कहा कि जो लोग 1 अप्रैल को 18 साल के होंगे, वो भी वोट डाल सकेंगे। इसके लिए हमने एडवांस एप्लिकेशन मंगवा ली है। पूरी खबर पढ़ें...
कर्नाटक में गुजरात का फॉर्मूला अपना रही BJP:विधानसभा चुनाव- 115 सीटों पर फोकस, मंत्री-विधायकों को 2-3 सीट का जिम्मा 
कर्नाटक चुनाव में भाजपा गुजरात चुनाव की रणनीति पर काम करते हुए अलग-अलग राज्यों के नेताओं को चुनाव अभियान में उतार रही है। इन नेताओं को कई चुनावों में काम करने का अनुभव है। भाजपा सूत्रों ने बताया कि पार्टी ने 224 सीटों में से 115 सीटों पर फोकस कर रही है। केंद्रीय और राज्य के मंत्रियों, सांसदों तथा विधायकों सहित 50 से 60 नेताओं को दो से तीन सीटों की जिम्मेदारी दी गई है। पूरी खबर पढ़ें...